Diari Oficial de la Generalitat Valenciana


Sumari del DOGV 2139, del 08-11-1993 (1993/829677)

RESOLUCIÓ de 8 de setembre de 1993, de la Direcció General de Patrimoni Artístic de la Conselleria de Cultura de la Generalitat Valenciana per la qual s'acorda tenir per incoat l'expedient de delimitació de l'entorn de protecció de l'Església de Sant Tomeu i Sant Felip Neri, de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2139

Data del DOGV
:   08-11-1993

Secció del DOGV
:   ALTRES DISPOSICIONS

Número del document
:   1993/829677


Data del document
:   08-09-1993

Organisme emissor
:   Conselleria de Cultura

Tipus de document
:   Resolució

Resolució de 8 de setembre de 1993, de la Direcció General de Patrimoni Artístic de la Conselleria de Cultura de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de l'Església de Sant Tomeu i Sant Felip Neri, de València.  
Atès que per Reial Decret 556/1982, de 15 gener (BOE 18.03.1982), es va declarar Monument Històrico-Artístic de caràcter nacional l'Església de Sant Tomeu i Sant Felip Neri, de València.  
Vist l'informe del Servei de Patrimoni Arquitectònic, favorable a la incoació de l'expedient de delimitació de l'entorn de protecció d'aquest Monument.  
Atès allò que disposen els articles 9 de la Llei 16/1985, de 25 de juny el Patrimoni Històric Espanyol, i 11 del Reial Decret 111/1986, de 10 de gener, per al desenvolupament parcial de l'esmentada Llei, la Direcció General de Patrimoni Artístic ha resolt:   
1. Incoar expedient de delimitació de l'entorn de protecció de l'església de Sant Tomeu i Sant Felip Neri, de València.  
El seu entorn de protecció queda delimitat en els annexos que s'adjunten a aquesta resolució.  
2. Seguir amb la tramitació de l'expedient, segons les disposicions vigents.  
3. Traslladar aquesta resolució a l'alcaldessa de l'Ajuntament de València i fer-li saber que, d'acord amb allò que s'estableix en l'article 19, en relació amb l'11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
4. Que, d'acord amb allò que disposa l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, es notifique i questa resolució a les persones interessades, als efectes oportuns.  
5. Que aquesta resolució, junt amb els, seus annexos, es publique en el Diari Oficial de la Generalitat Valenciana i en el Boletin Oficial del Estado.  
La qual cosa es fa pública als efectes oportuns.  
València, 8 de setembre de 1993.- El Director General de Patrimoni Artístic: Salvador Aldana Fernàndez.  
ANNEX I  
Motivació de la delimitació proposada  
El criteri general que ha seguit per a la delimitació de l'entorn de protecció de l'església de sant Tomeu i Sant Felip Neri consisteix a incloure dins de la seua àrea els elements urbans següents:  
- Parcel·les que limiten directament amb la que ocupa el BIC, sempre que qualsevol intervenció que s'hi realitze puga afectar-lo tant visualment com física.  
- Parcel·les que donen al mateix espai visual que el BIC i que constitueixen el seu entorn visual i ambiental immediat i en el qual, qualsevol intervenció que es realitze puga suposar una alteració de les condicions de percepció d'aquell espai o del caràcter de l'espai urbà.  
- Els espais públics en contacte directe amb el BIC i les parcel·les enumerades ades, les quals constitueixen part del seu ambient urbà immediat.  
- Edificacions o qualsevol element del paisatge urbà que, encara que no tinga una situació de veïnatge amb el BIC n'afecten de forma fonamental·la percepció.  
ANNEX II  
Àrea de protecció  
A) Descripció literari de la delimitació  
Origen: vèrtex nord de l'encontre del carrer del Mar amb la plaça de Sant Vicent Ferrer.  
Sentit: sentit horari.  
Línia delimitatòria: des de l'origen la línia recorre l'alineació nord del carrer de la Mar fins a la primera paret mitgera, entra per ací i recorre la línia posterior dels edificis la façana dels quals dóna al carrer del Trinquet de Cavallers, fins al carrer del Miracle, l'alineació sud del qual recorre i creua el carrer del Trinquet dels Cavallers i en recorre l'alineació est, entra pel primer carreró en direcció est, recorre parcialment la part posterior i la mitgera sud del cinquè edifici, la part posterior del qual dóna al carrer del Governador Vell des del carrer de Montomés, ix al carrer del Governador Vell, en recorre l'alineació oest fins al cap del carrer de la Mar, recorre la façana sud de l'edifici que conforma la façana est de la plaça fins a una distància de 15 metres, aleshores, la línia creua el carrer i entra per la mitegra que enfronta i recorre la part posterior dels edificis que donen al carrer de la Mar, creua el carrer de les Comèdies i recorre la part posterior dels edificis que conformen la façana sud de, la plaça de Sant Vicent i, en línia recta des de la façana oest del darrer d'ells, la línia retorna a l'origen.  
B) Descripció gràfica  
S'adjunta un plànol per a la publicació.  
Veure imatge